IZ

IZVJEŠĆE O IZVRŠENJU PLANA DJELOVANJA U PODRUČJU PRIRODNIH NEPOGODA ZA 2020. GODINU

OPĆINA ČAGLIN

Na temelju članka 17. stavka 3. Zakona o ublažavanju i uklanjanju posljedica prirodnih nepogoda („Narodne novine“ 16/19) općinski načelnik Općine Čaglin podnosi Općinskom vijeću sljedeće:

# IZVJEŠĆE O IZVRŠENJU PLANA DJELOVANJA ZA 2020. GODINU ZA OPĆINU ČAGLIN

## UVOD

Prirodnom nepogodom, u smislu Zakona o ublažavanju i uklanjaju posljedica prirodnih nepogoda („Narodne novine“ 16/19) smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodnom nepogodom smatraju se potres, olujni i orkanski vjetar, požar, poplava, suša, tuča, kiša koja se smrzava u dodiru s podlogom, mraz, izvanredno velika visina snijega, snježni nanos i lavina, nagomilavanje leda na vodotocima, klizanje, tečenje, odronjavanje i prevrtanje zemljišta i druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Kako bi se odredile mjere i postupanja djelomične sanacije šteta od prirodnih nepogoda predstavničko tijelo do 30. studenog tekuće godine donosi plan djelovanja za sljedeću godinu.

Plan djelovanja sadržava popis mjera i nositelja mjera u slučaju nastajanja prirodne nepogode, procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva, kao i sve druge mjere koje uključuju suradnju s nadležnim tijelima i/ili drugim tijelima, znanstvenim ustanovama i stručnjacima za području prirodnih nepogode.

Izvršno tijelo JLP(R)S podnosi predstavničkom tijelu jedinice lokalne i područne (regionalne) samouprave, do 31. ožujka tekuće godine, izvješće o izvršenju planu djelovanja za proteklu kalendarsku godinu.

# MJERE I NOSITELJI MJERA U SLUČAJU NASTAJANJA PRIRODNE NEPOGODE

U slučaju nastanka prirodne nepogode, župan proglašava prirodnu nepogodu za zahvaćeno područje.

Na području Općine Čaglin u 2020. godini proglašena su dvije prirodne nepogode: prirodna nepogoda izazvana mrazom na višegodišnjim nasadima (voćnjacima i vinogradima) te povrtlarskim kulturama na otvorenom na području općine Čaglin i prirodna nepogoda orkanski i olujni vjetar.

Prirodna nepogoda mraz proglašena je temeljem Odluke o proglašenju prirodne nepogode - mraz (07) za cijelo područje Požeško-slavonske županije(KLASA: 920-11/20-01/1, UR.BROJ: 2177/1-01-20-1).

Prirodna nepogoda orkanski i olujni vjetar proglašena je temeljem Odluke o proglašenju prirodne nepogode (02) orkanski i olujni vjetar (KLASA: 920-11/20-01/02, UR.BROJ: 2177/1-01-20-1)

Šteta od prirodnih nepogoda u 2020. godini za područje Općine Čaglin

|  |  |  |
| --- | --- | --- |
| **PRIRODNA NEPOGODA** | **BROJ ZAPRIMLJENIH PRIJAVA** | **KONAČNA PROCJENA ŠTETE** |
| UKUPNO | 180 | 4.063.575,78 kn |

Temeljem „Odluke Vlade o dodjeli sredstava pomoći za ublažavanje i uklanjanje posljedica prirodnih nepogoda nastalih u 2020. godini te dijelom u 2019. godini u Republici Hrvatskoj“ (KLASA: 022-03/20-04/488, URBROJ: 50301-05/16-20-2) Općini Čaglin doznačena su sredstva u iznosu 119.172,88 kn., koja su raspoređena prijaviteljima štete kojima su sredstva odobrena.

Doznačena financijska sredstva raspoređena su na 72 prijavitelja štete.

# OSIGURANJE OPREME I DRUGIH SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA

U 2020. godini Općina Čaglin osigurala je sredstva za organizaciju i razvoj sustava civilne zaštite u 2020. godini u ukupnom iznosu od 265.250,00 kuna.

Kako bi ublažili posljedice od prirodnih nepogoda Općina Čaglin provela je sljedeće prevencijske mjere:

|  |  |  |
| --- | --- | --- |
| PRIRODNA NEPOGODA | PREVENCIJSKA MJERA | IZNOS |
| POTRES |  |  |
| OLUJNI,ORKANSKI VJETAR |  |  |
| POŽAR |  |  |
| POPLAVA |  |  |
| SUŠA |  |  |
| TUČA |  |  |
| MRAZ |  |  |
| IZVANREDNO VELIKA VISINA SNIJEGA |  |  |
| KLIZANJE, TEČENJE, ODRONJAVANJE I PREVRTANJE ZEMLJIŠTA |  |  |

# MJERE KOJE UKLJUČUJU SURADNJU S NADLEŽNIM TIJELIMA I/ILI DRUGIM TIJELIMA, ZNANSTVENIM USTANOVAMA I STRUČNJACIMA ZA PODRUČJU PRIRODNIH NEPOGODE

## EDUKACIJA

Kako bi se spriječio nastanak i ublažile posljedice prirodnih nepogoda temeljem članka 17. stavka 3. podstavka 2. Zakona o sustavu civilne zaštite („Narodne novine“ 82/15, 118/18, 31/20) Općina Čaglin donijela je Plan vježbi za 2020. godinu. Izvršenje planskog dokumenta otežano je pandemijom virusom COVID-19.

## DIGITALIZACIJA

Općina Čaglin donijela je u 2020. godini Plan djelovanja civilne zaštite u kojem se nalazi digitalni prikaz cijele općine koji pomaže u odgovoru na prirodne nepogode.

## PLANSKI DOKUMENTI

Općina Čaglin donijela je u 2020. godini Plan djelovanja od prirodnih nepogoda za 2021. godinu i provela redovito ažuriranje Plana djelovanja CZ kako bi potrebni podaci bili ažurni u slučaju nastanaka izvanrednog događaja.

KLASA:810-01/21-01/4

URBROJ:2177/03-03-21-1

Čaglin, 24.ožujka 2021.

Općinski načelnik

Dalibor Bardač